b'\n_START_ARTICLE_\nTermodinamska spremenljivka\n_START_PARAGRAPH_\nTermodin\xc3\xa1mska spremenlj\xc3\xadvka je fizikalna koli\xc4\x8dina, enoli\xc4\x8dno dolo\xc4\x8dena s stanjem termodinami\xc4\x8dnega sistema. Zna\xc4\x8dilnost termodinamskih spremenljivk je, da je njihova sprememeba ob spremembi stanja sistema odvisna le od za\xc4\x8detnega in kon\xc4\x8dnega stanja sistema, ne pa od vmesnih stanj (od\xc2\xa0\xc2\xbbpoti\xc2\xab), skozi katera je sistem pre\xc5\xa1el iz za\xc4\x8detnega v kon\xc4\x8dno stanje._NEWLINE_Termodinamske spremenljivke so lahko ekstenzivne kot tudi intenzivne. Osnovne termodinamske spremenljivke v sistemu z eno komponento in eno fazo so temperatura, tlak in prostornina; v sistemu z dvema fazama dodatno \xc5\xa1e dele\xc5\xbe posamezne faze, v sistemu z dvema komponentama pa koncentracija posamezne komponente. Mase nekateri avtorji ne uvr\xc5\xa1\xc4\x8dajo med termodinamske spremenljivke, ampak jo imajo za vnaprej dano in nespremenljivo.'